Cilän

Cilän (nem calöfik: Republik Ciläna ü República de Chile) binon län topöl lä Sulüda-Vesüd Sulüda-Meropa. Miedon vesüdo e sulüdo Pasifeani, nolüdo Peruväni, nolüda-lofüdo Boliväni e lofüdo Largäntäni. Dils votik topäda calöfik Ciläna binons Pasateän, nisul Salas y Gómez, nisuls Juan Fernändez (keninükamü nisul hiela Robinson Crusoe), nisuls Desventuradas, äsi sulüdo nisuls Idelfonso e nisuls Diego-Ramirez. Cilän vilon zuo gitäti dila Tarkopa (mö 1 250 000 km²). Tümolog Länanema Daved vöda: Chile (Cilän) no binon fümiko sevädik; leceds mödik dabinons. Ma teorod bal, dekömon de nem tribütacifa: Tili, kel äreigon topädi at timü lüköm kvetsyuvanas. Teorod votik lesagon, das dekömon de vöd kvetsyuvik tchili: 'nif', leigüpo i nem pägeböl fa kvesyuvans pro läns votaflanü flumed: Aconcagua, kö binons bels legretik laidüpo nifilabiks. Votikans mobons vokavödi cheele-cheele, me kel elans Mapuche: pöp topik, ävokons bödi usik; nog votikans cedons, das rigavöd binon ba el ch'iwi, siämü 'koldik', ud el chilli, siamü 'top, kö län finikon', bofiks se pük laimarik. Jenotem Cilänik Bü yels za 10.000, lindiyans älomädikons in fälids fluköfik e ve jol Ciläna nulädik. Lampörän elas Inca brefüpo ästäänikon ini Nolüda-Cilän, ab nefluköf ziläka at äneleton fomami kolunas gretik. Ün 1520, du ätöbidom ad zünafön tali, Portugänan: Fernão de Magalhães ätüvom Yüms plödik ThisisChile.cl website about Chile (en)(es)